George Orwell

George Orwell, anv pluenn Eric Blair, zo ur skrivagner saoznek brudet eus an .

Ganet e oa e 1903 en India, en ur familh hanter saoz ha hanter indian. En Eton e reas e studi. E 1922 ez eas da Virmania, ma voe e Polis Impalaeriezh an Indez. E gwirionez ne blije ket kalz ar vicher-se dezhañ, hag e 1928, pa oa o vakañsiñ e Bro-Saoz, e tilezas e garg rak c'hoant en doa da vevañ evel ur skrivagner, tra ken.

Hep boujedenn ebet gantañ ez eas da Bariz, ma renas buhez ur c'hlasker-bara, kent mont da skaotañ listri en ur preti. Diwar e amzer krakvevañ e skrivas ur levr eñvorennoù, Down and out in Paris and London, a voe embannet e galleg e 1935 gant an talbenn La Vache enragée e ti an N.R.F..

Hag eñ distro da Vro-Saoz, ma'z eas da vestr-skol, implijad en ul levraoueg ; emezelañ a reas er POUM,ur strollad sokialourien-trostkourien,  e-pad Brezel diabarzh Spagn, ha gloazet e voe e 1937 en Huesca.

Heuget gant hollveliouriezh ar stalinourien, ha kemend-all gant an demokrated pouer, ez eas da Varoko. E 1939 e voe anvet da serjant, ha disoudardet. Gounit a reas e vara dre labourat el labouradegoù diouzh noz. A-benn ar fin e voe roet fred dezhañ evel speaker er BBC. E 1943 e teuas da vezañ pennrener ar pemdezieg The Tribune, hag e 1945 e voe kazetenner kefridiel evit The Observer e Frañs hag Alamagn. Er bloavezh-se e savas ur pennad brudet ma oa difennet gantañ e genvroad P. G. Wodhouse, bet prizoniad a-hed ar brezel, ha tamallet dezhañ bezañ kenlabouret gant an Alamaned.

Tapet gant an droug-skevent abaoe bloavezhioù ez eas d'an anaon en ur glinikenn eus bannlev Londrez e miz Genver 1950. E-pad e vloavezhioù diwezhañ, pa oa o stourm a-enep ar marv, e skrivas e romant diwezhañ : Nineteen Eighty Four, ma lakaas dre skrid nec'hamant gwashañ tud frank hon mare.

 Oberennoù
Levrioù
 Down and Out in Paris and London (kounskrid, 1933)
 Burmese Days' (romant, 1934)
 A Clergyman's Daughter (romant, 1935)
 Keep the Aspidistra Flying (romant, 1936)
 The Road to Wigan Pier' (kounskrid, 1937)
 Homage to Catalonia (kounskrid, 1938)
 Coming Up for Air (romant, 1939)
 Animal Farm (romant, 1945)
 'Nineteen Eighty-Four (romant,1949)

FlemmskridoùThe Lion and the Unicorn: Socialism and the English Genius (1941)Betrayal of the Left (1941)Victory or Vested Interest? (1942)Second Thoughts on James Burnham (1946)The English People (1947)British Pamphleteers Volume 1: From the 16th Century the 18th Century (1948)

BarzhonegoùAwake! Young Men of England (1914)Kitchener (1916)Our Minds Are Married, but We Are Too Young (1918)The Pagan (1918)Suggested by a Toothpaste Advertisement (1918–1919)The Wounded Cricketer (1920)Poem from Burma (1922–1927)The Lesser Evil (1924)Romance (1925)Ballade (1929)A Dressed Man and a Naked Man (1933)Sometimes in the Middle Autumn Days (1933)Summer-like for an Instant (1933)On a Ruined Farm Near the His Master's Voice Gramophone Factory (1934)A Happy Vicar I Might Have Been (1935)A Little Poem (1935)Ironic Poem About Prostitution (a-raok 1936)As One Non-Combatant to Another (1943)

 E brezhoneg 
 Kêr al loened (pennad kentañ), in Al Liamm niv. 152 Mae-Mezheven 1972, troet gant Per Bourdellez
 Kêr al loened, troet gant Erwan Hupel, Skrid, 2011

 Levrelennadur 
  CRICK Bernard, George Orwell: A Life'', Penguin Books, 1992 

Rummad:Meneger ar skrivagnerien
Rummad:Ganedigezhioù 1903
Rummad:Skrivagnerien saoznek
Rummad:Skrivagnerien Breizh-Veur
Rummad:Skrivagnerien skiant-faltazi